Европэр къапоплъэ
Атлетикэ хьэлъэ
 
Башкортостаным и Салават къалэм щекIуэкIащ атлетикэ хьэлъэмкIэ ныбжьыщIэхэм я урысейпсо зэхьэзэхуэ. Илъэс 15-м къыщыщIэдзауэ 23-м зи ныбжьыр нэблагъэ спортсменхэр щIэбэнащ Европэм и зэхьэзэхуэм кIуэну Iэмал ягъуэтыным.
Къэбэрдей-Балъкъэрым щыщ щIалитIым зэхьэзэхуэм пашэныгъэр щаубыдащ. Зи хьэлъагъыр килограмм 73-м нэблагъэ Къаскъул Аслъэн двоеборьемкIэ зэхэту килограмм 298-рэ къиIэтащ.
КъыкIэлъыкIуэ дыщэ медалыр зыIэригъэхьащ килограмми 109-м нэблагъэ Балаев Хас-Магомед. Псори зэхэту абы къиIэтащ килограмми 360-рэ.
Чемпионхэр ягъасэ Щауэ МуIэедрэ Жаппуев Магомедрэ.
Жыласэ Замир.
